નવગુજરાત સમય, હિંમતનગર યુવકની હત્યાની ઘટના સંદર્ભે ઇડર પોલીસ સ્ટેશનના સૂત્રો દ્વારા પ્રાપ્ત વિગત અનુસાર શહેરની સ્વસ્તિક ઇગ્લીંશ સ્કુલ સામે રહેતા શિક્ષક જયંતિભાઇ અળખાભાઇ માલવીયાનો ૨૭ વર્ષીય પુત્ર હિરેન મીનાબેન સાથે અભ્યાસ કરતો હતો અને ત્યારથી જ તેને આ મહિલા સાથે પ્રેમ સબંધ હોઇ મીનાબેન હિરેનને બીજી જગ્યાએ લગ્ન કરવાની ના પાડતી હતી તેમજ લગ્ન કરીશ તો હું આપઘાત કરી લઇશ તેવું દબાણ કરતી હતી. તા. ૧૪ ફેબ્રુઆરીના રોજ રાત્રે હિરેને મીનાબેનના ઘરે જઇ આજે પ્રેમનો દિવસ છે હું તને સાચ દિલથી પ્રેમ કરુ છું, મારી સાથે લગ્ન કરી દે તેવી વાત કરી હતી અને જો તે તેના પ્રેમનો સ્વીકાર નહિ કરે તો બંદૂકથી તને મારી નાખીશ તેમ કહી હાથમાંની બંદૂકથી મીનાબેન સામે ફાયરીંગ કરવા જતા તેમણે બંદૂક પકડી લેતા જમીન પર ફાયર થતા તેઓ બચી ગયા હતા.